Skal giftes i dag

I forvejen skal han giftes i dag søndag. Men sammen med en koordinator skal han ud fra 125 mulige kandidater udvælge de resterende otte brandmænd, der skal med på turen.

Der er lidt pres på det hele nu her. Søren Elkrog, frivillig brandmand

- Vi er blevet kontaktet af en organisation i Australien, der hedder BlazeAid, og de mangler simpelthen hænder dernede. Så der er lidt pres på det hele nu her, siger Søren Elkrog, som for en stund må lægge bryllupsforberedelserne til side og i stedet planlægge en tur til Australien.

Australien har fået hjælp fra andre lande til at slukke de mange hundrede alvorlige naturbrande, men ønsker altså ikke officiel dansk hjælp til slukningsarbejdet.

'Alt er sort'

BlazeAid har da heller ikke brug for danske slanger og slukninger. I stedet skal de 10 danskere hjælpe med at fælde træer og rydde op efter brandene.